**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Nepieciešamība segt ar 2015.gada Eiropas čempionāta basketbolā grupu turnīra (turpmāk – Čempionāts) rīkošanu Latvijā saistīto drošības depozītu 150 000 *euro* apmērā.
2. Latvijas Nacionālās sporta padomes (turpmāk – Padome) 2014.gada 28.novembra sēdē Ministru kabinetam izteiktais aicinājums (prot. Nr.5 6.§., 6.4.apakšpunkts), veicot apropriācijas pārdali, piešķirt līdzekļus ar Čempionāta organizēšanu saistītā drošības depozīta maksājuma segšanai.
3. Likuma “Par valsts budžetu 2014.gadam” 33.panta 3.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2014.gada 29.jūlija sēdē, uzklausot Izglītības un zinātnes ministrijas (turpmāk – IZM) un biedrības “Latvijas Basketbola savienība” (turpmāk – LBS) sniegto informāciju, iepazīstoties ar IZM izstrādāto informatīvo ziņojumu “Par 2015.gada Eiropas čempionāta basketbolā grupu turnīra sarīkošanu Latvijā”, kā arī, ņemot Padomes 2014.gada 24.jūlija sēdē Ministru kabinetam izteikto aicinājumu (prot. Nr.3 8.§., 8.3. un 8.4.apakšpunkts), tika nolemts (prot. Nr.41 28.§) atbalstīt LBS ieceri par Čempionāta sarīkošanu Latvijā, kā arī noteikts, ka gadījumā, ja Starptautiskās Basketbola federācijas Eiropas nodaļa (FIBA Europe) pieņem lēmumu par Čempionāta sarīkošanu Latvijā:1. IZM ir jāizstrādā un pēc Starptautiskās Basketbola federācijas Eiropas nodaļas lēmuma pieņemšanas izskatīšanai Ministru kabinetā jāiesniedz ar Finanšu ministriju saskaņots Ministru kabineta rīkojuma projekts par 600 000 *euro* piešķiršanu IZM (pārskaitīšanai LBS), lai līdz 2014.gada 30.septembrim segtu ar Čempionāta rīkošanu saistītā licences maksājuma pirmo daļu (protokollēmuma 3.1.apakšpunkts);
2. jautājums par 2015.gadam nepieciešamo finansējumu licences maksājuma otrajai daļai 600 000 *euro* apmērā ir izskatāms Ministru kabinetā likumprojekta “Par valsts budžetu 2015.gadam” un likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas laikā (protokollēmuma 3.2.apakšpunkts).

Vienlaikus tika noteikts, ka, izstrādājot attiecīgu Ministru kabineta rīkojuma projektu, IZM sadarbībā ar Finanšu ministriju jāizvērtē iespēja šos līdzekļus pilnībā vai daļēji rast IZM 2014.gada valsts budžeta programmās. 2014.gada 8.septembrī Starptautiskās Basketbola federācijas Eiropas nodaļa pieņēma lēmumu par Čempionāta sarīkošanu Latvijā. Ar Ministru kabineta 2014.gada 16.septembra rīkojuma Nr.497 “Par apropriācijas pārdali” 1.punktu tika atbalstīta apropriācijas pārdali no IZM budžeta apakšprogrammas 01.05.00 “Dotācija privātajām mācību iestādēm” 600 000 *euro* apmērā uz IZM budžeta apakšprogrammu 09.16.00 “Dotācija nacionālās nozīmes starptautisku sporta pasākumu organizēšanai Latvijā”, lai segtu licences maksājuma pirmo daļu saistībā ar Čempionāta rīkošanu Latvijā. Apzinoties ierobežotās iespējas 2015.gada valsts budžetā paredzēt šim mērķim papildus nepieciešamo finansējumu, kā arī izvērtējot iespēju nepieciešamo finansējumu rast jau IZM 2014.gada valsts budžeta programmās, IZM izskatīšanai Ministru kabineta 2014.gada 2.decembra sēdē ir iesniegusi priekšlikumu (Ministru kabineta rīkojuma projektu “Par apropriācijas pārdali” [TA-2826]) par apropriācijas pārdali no IZM budžeta apakšprogrammas 01.05.00 “Dotācija privātajām mācību iestādēm” 600 000 *euro* apmērā uz IZM budžeta apakšprogrammu 09.16.00 “Dotācija nacionālās nozīmes starptautisku sporta pasākumu organizēšanai Latvijā”, lai segtu licences maksājuma otro daļu saistībā ar Čempionāta rīkošanu Latvijā.  Papildus minētam no IZM budžeta programmas 09.00.00 “Sports” apakšprogrammas 09.16.00 “Dotācija nacionālās nozīmes starptautisku sporta pasākumu organizēšanai Latvijā” Čempionāta organizatorisko izdevumu segšanai LBS paredzēta dotācija 150 000 *euro* apmērā. Tādejādi kopējais valsts atbalsts 2015.gada Eiropas čempionāta basketbolā grupu turnīra sarīkošanai Latvijā sasniedz 1 350 000 *euro*. Neskatoties uz minēto plānoto ievērojamo valsts finansiālo atbalstu, LBS 2014.gada 14.novembra vēstulē Nr.03/113 un 2014.gada 28.novembra vēstulē Nr.03/121 IZM un Padome informēta par iepriekš neplānotu Čempionāta sarīkošanas izdevumu daļas palielinājumu 358 000 *euro* apmērā, ko tiek lūgts segt no valsts budžeta līdzekļiem. Kā norāda LBS, tad, ņemot vērā ārkārtas apstākļus un steigu, kādā tika organizēts konkurss par 2015.gada Eiropas čempionāta basketbolā sarīkošanu, LBS nebija pieejamas rīkošanas rokasgrāmatas ar precīzām prasībām visās pozīcijās, kuras tiek izvirzītas sagatavošanas procesa gaitā. LBS norāda, ka daudzkārtējās FIBA Europe pārstāvju vizītēs un diskusijās ir noskaidrojies, ka Čempionāta kvalitatīvai sarīkošanai nepieciešami papildus līdzekļi. Viena no steidzami sedzamajām papildus izdevumu pozīcijām ir drošības depozīta maksājums FIBA Europe 150 000 *euro* apmērā. Vienlaikus atzīmējams, ka pēc Čempionāta norises drošības depozīta maksājumu FIBA Europe pārskaitīs atpakaļ LBS, kā rezultātā to tālāk ir iespējams atmaksāt valsts budžetā. Jautājums par iepriekš neplānoto Čempionāta sarīkošanas izdevumu daļas palielinājumu tika izskatīts arī Padomes 2014.gada 28.novembra sēdē, kurā, uzklausot LBS, IZM un Finanšu ministrijas viedokli, tika nolemts (prot. Nr.5 6.§):1. aicināt Ministru kabinetu atbalstīt apropriācijas pārdali no Izglītības un zinātnes ministrijas budžeta apakšprogrammas 01.05.00 “Dotācija privātajām mācību iestādēm” 150 000 euro apmērā uz Izglītības un zinātnes ministrijas budžeta apakšprogrammu 09.16.00 “Dotācija nacionālās nozīmes starptautisku sporta pasākumu organizēšanai Latvijā”, lai segtu ar Čempionāta organizēšanu saistīto drošības depozīta maksājumu (6.4.apakšpunkts);
2. IZM paredzēt LBS pienākumu pēc Čempionāta grupu turnīra norises un drošības depozīta atmaksas saņemšanas pilnā apmērā to mēneša laikā atmaksāt valsts budžetā (6.5.apakšpunkts);
3. aicināt Ministru kabinetu jautājumu par apropriācijas pārdali ar Čempionāta organizēšanu saistītā drošības depozīta maksājuma segšanai izskatīt Ministru kabineta 2014.gada 2.decembra sēdē (6.6.apakšpunkts);
4. jautājumu par iespējamajiem risinājuma variantiem pārējo trūkstošo līdzekļu (208 000 *euro* apmērā) segšanai izskatīt Čempionāta sarīkošanas rīcības komitejā, kuru plānots apstiprināt Ministru kabinetā (6.8.apakšpunkts).

  Izvērtējot prognozēto līdzekļu apguvi IZM budžeta apakšprogrammā 01.05.00 “Dotācija privātajām mācību iestādēm”, secināms, ka, pat ņemot vērā jau veiktās un vēl plānotās līdzekļu pārdales, kā arī šajā apakšprogrammā paredzētos maksājumus, līdz 2014.gada 31.decembrim šajā apakšprogrammā netiks apgūti līdzekļi 150 190 *euro* apmērā. Ievērojot minēto, kā arī, ņemot vērā Padomes sēdē Ministru kabinetam izteikto aicinājumu (prot. Nr.5 6.§., 6.4.apakšpunkts), IZM ierosina veikt apropriācijas pārdali no IZM budžeta apakšprogrammas 01.05.00 “Dotācija privātajām mācību iestādēm” 150 000 *euro* apmērā uz IZM ministrijas budžeta apakšprogrammu 09.16.00 “Dotācija nacionālās nozīmes starptautisku sporta pasākumu organizēšanai Latvijā”, lai segtu ar Čempionāta organizēšanu Latvijā saistīto drošības depozīta maksājumu. Būtiski ir atzīmēt, ka minētā pārdale neapdraud IZM budžeta apakšprogrammā 01.05.00 “Dotācija privātajām mācību iestādēm” paredzēto pasākumu īstenošanu 2014.gadā. Saskaņā ar likuma “Par valsts budžetu 2014.gadam” 33.panta 3.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 32.panta nosacījumus. Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali. Ievērojot minēto, IZM ir izstrādājusi Ministru kabineta rīkojuma projektu “Par apropriācijas pārdali”. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM, konsultējoties ar Finanšu ministriju. |
| 4. | Cita informācija |  Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. Ņemot vērā to, ka Ministru kabineta rīkojuma projektā paredzētā apropriācijas pārdale ir jāsaskaņo ar Saeimas budžeta un finanšu (nodokļu) komisiju, IZM veiks visas nepieciešamās darbības, lai apropriācijas pārdales pieprasījums Finanšu ministrijā tiktu iesniegts lēmuma pieņemšanas dienā, kā arī pēc lēmuma pieņemšanas tiktu nodrošināta iespējami drīza Ministru kabineta rīkojuma parakstīšana. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Izdevumi 2014.gada valsts budžeta apakšprogrammā 01.05.00 “Dotācija privātajām mācību iestādēm” par 600 000 *euro* samazināsies, bet attiecīgi par 150 000 *euro* palielināsies 2014.gada valsts budžeta apakšprogrammā 09.16.00 “Dotācija nacionālās nozīmes starptautisku sporta pasākumu organizēšanai Latvijā” paredzētie līdzekļi. Vienlaikus atzīmējams, ka pēc Čempionāta norises drošības depozīta maksājumu FIBA Europe pārskaitīs atpakaļ LBS, kā rezultātā, ņemot vērā Ministru kabineta rīkojuma projekta 2.2.apakšpunktā noteikto (attiecīgs pienākums LBS tiks uzlikts līgumā par valsts budžeta līdzekļu piešķiršanu drošības depozīta maksājuma segšanai), viena mēneša laikā pēc Čempionāta sekmīgas norises un drošības depozīta atmaksas saņemšanas no FIBA Europe, LBS to pilnā apmērā atmaksās valsts budžetā, kā rezultātā palielināsies 2015.gada valsts budžeta ieņēmumi. Līdz ar šo lēmumu kopējais valsts atbalsts 2015.gada Eiropas čempionāta basketbolā grupu turnīra sarīkošanai Latvijā sasniegs jau 1 500 000 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc Ministru kabineta rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāre Sanda Liepiņa

01.12.2014. 08:08

1471

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv